КММ «Дөңгілағаш негізгі мектебі»

(ашық тәрбие сағаты)

Дайындаған: Жахина А.Б.

2017-2018 оқу жылы.

Сабақтың тақырыбы: «Қазақстан – бірлік пен татулықтың мекені»

Сабақтың мақсаты: Қазақстан мемлекетімізде әр ұлт өкілдеріне сыйластық , құрмет сезімдерін әр баланың бойына дарыту.

Сабақтың ұымдастыру кезеңі:

**1 жүргізуші:**Ынтымағы жарасқан береке күн,

Білдіреді болашақ ел ертеңін.

Татулық пен достығың арта берсін.

Құтты болсын бүгінгі мереке күн.

Құрметті ұстаздар, оқушылар бүгінгі 1 мамыр Қазақстан мемлекетіміздің халықтарының бірлігі күні баршаңызға құтты болсын.

**2 жүргізуші:**Күте тұғын асыға әр күнін біз,

Арналатын ең тәтті ән жырымыз

Мерекелі мерейлі айдың басы

Құтты болсын Бірінші Мамырымыз!

Бүгін Қазақстан халқы 1 мамыр ынтымақ пен бірлік күнін тойлап жатыр. «Береке бастауы бірлік ,ел іші тату тірлік» қағидасын ұстаған ел үшін бұл мейрамының орны ерекше.

 **3 жүргізіші:**Қазақ елі қашаннан да жыр елі

Тарихында тұлғалар көп киелі.

Қазақстан аясында бұрыннан

Бірнеше ұлт бірге өмір сүреді.

Бір-бірімен тату-тәтті тұрады.

Бәрінің де Қазақстан тұрағы

Дей отыра бүгінгі сабағымыздың тақырыбы «Қазақстан – бірлік пен татулықтың мекені»

**Мұғалімнің сөзі:**Құрметті ұстаздар , оқушылар бүгінгі 1 мамыр Қазақстан мемлекетіміздің халықтарының бірлігі күні баршамызға тек қуаныш әкелсін. Ең алдымен осы сұрақтарға жауап берсеңіздер.

 - Біз қандай мемлекетте тұрамыз?

* Біздің Қазақстан қандай мемлекет?
* Республикамызда қазақ ұлтымен бірге  қанша ұлт өкілдері бар?
* Ия, дұрыс айтасыздар балалар біздің еліміз көп ұлтты Қазақстан мемлекеті, әлемде осы Қазақстан сияқты көп ұлтты мемлекет жоқ.

**4 жүргізуші:**"Бірлікбаржерде–тірлікбар" дейдібіздіңхалық. Данажұртмұнытегіннен-тегінайтасалмасакерек. Ауызбірлікпентүсіністік, қарапайымсыйластықүстемдікқұрғанжерлергеқашанданәтижеліістердіңүйірболатыныбелгілі. Біздіңеліміздеқалыптасқанұлттартұтастығыменхалықтардостығыныңарқасындабүгіндемемлекетімізөркендеп, ілгерібасыпкеледі.

  Біздіңмемлекетіміздіңбастыжетістігіеліміздіңхалықтарыныңұлтаралықжәнеконфессияаралықкелісімі, өзаратүсіністігіменсыйластығыболыптабылады.

**5жүргізуші:**Қазақстанның көп ұлтты халықтары арасындағы бірлік пен ынтымақтастығы нығая берсін! Қазақстанның көп ұлтты халқының татулығы, ынтымақтастығы, бейбітшілігі біздің еліміздің ең басты байлығы. Оны көздің қарашығындай сақтауға тырысайық. Береке-бірлігіміз арта берсін!

   Қазақ қашаннан да бауырмал халық. Әр кезеңдерде елімізден пана іздеп келген "жатжұрттардың" бәрін бауырына басып, төрінен орын беріп, қандай қиын кезеңдердің өзінде бір үзім нанды бөліп жеді. Сөйтіп, қаймағы бұзылмаған қазақ жері көп ұлтты мемлекет болып шыға келді. Бүгін елімізде 136 ұлт пен ұлыстың өкілдері бір тудың астында тату-тәтті ғұмыр кешіп жатыр. Барлығымыз туған жердің төсінде, құшағын жайған бейбіт елдің ішінде ел бірлігін сақтауға ат салысып келе жатырмыз.!

**6 жүргізуші:**Қазіргі таңдағы бейбіт тірлігіміз ұзағынан болғай.

Ең бастысы–көп ұлт мекен еткен қазақ жерінің киелі топырағы, қойнауындағы қазынасы құндылығын айқара ашқан әр бір сәбидің бойында«Туғанжер–Отаным»деген қасиетті ұран ана сүтімен бойына таралып, әке үні мен қайраттанып, білім нәрімен толысып жатса, жер, ел қадірін бағалау ойымен санасының төрінен орын алып, ар-намысының алдында жауапты болып, ер жетіп жатса, көпұлтты жеріміз, көпсалалы, көптілеулі көпшіліктің бір тұтас мақсатымен арманын нағыз жүзеге асыратын бірғана арналы«Бейбі тәлемі»кәусар бұлағы болары анық.

  "Жақсы да жаттық жоқ" деп халқымыз айтқан, біздің Қазақстан Республикасы осындай көп ұлт өкілдерін бауырына басып, барлығы бір шаңырақтың астында тату өмір сүріп жатыр.

**1 жүргізуші:**Ұлтына, нәсіліне, діни сеніміне қарамастан бұл ұлт өкілдері  Қазақстан  халқын құрайды.  Осы елімізде  мекендейтін ұлт өкілдеріне қамқорлық жасау, олардың тыныштығы мен  құқықтарын қорғау Ата Заңымыз Қазақстан Конституцияның баптарында көрсетілген.
  Қазақстан Республикасының Конституциясында  барлық Қазақстанда тұратын  азаматтар өмір сүруге,  білім алуға, еңбек етуге, денсаулығын сақтауға, медициналық  көмек алуға құқылы, сонымен бірге олар Қазақстан Республикасын қорғауға, Рәміздерін құрметтеуге,  табиғат байлықтарын сақтауға міндетті екені  көрсетілген.

**2 жүргізуші:**Әр ұлттың өз тілі бар, өз тілінде сөйлейді десек те Қазақстанның әрбір азаматы  мемлекеттік тілді білуі керек. Қазіргі таңда біздің елімізде басқа ұлт өкілдері де  қазақ тілін меңгеруде. Мәселен,  олардың балалары  қазақ бала -бақшаларында тәрбиеленіп жатыр. Мұның өзі мемлекеттік  тілдің мерейінің  өскендігін көрсетеді.
  Мемлекетімізде жүргізіліп жатқан игілікті істеріміздің барлығы Қазақстан Республикасының Президенті Нұрсұлтан Назарбаевтың есімімен байланысты. Елбасымыздың есімі тәуелсіз Қазақстан атымен бірге өрлеп, үндесіп тұр.

  -Әрбір ұлт өзінің тілін, мәдениетін, әдеп- ғұрпын, салт- дәстүрін жоғалтпауы керек. Осы мақсатта Қазақстанда өмір сүріп жатқа барлық халықтардың Ассамблеясы құрылған болатын. Ассамблея- ұйым, мәдени орталық деген сөз. Ондай мәдени орталықта ұлттар өздерінің озық дәстүрлерін, мерекелерін, ұлттық киімдерін, ұлттық тағамдарын  насихаттап отырады.

**3 жүргізуші:***Қазақстан*

*Жер көлемі - 2,7 млн км².*

*Халқы - 17 млн . Қазақстанда 14 облыс және 87 қала (2 республикалық маңыздағы қала), 159 аудан, 2150 ауылдық әкімшілік округ бар.*

*Астанасы – Астана.*

*Ақмола облысы бойынша халық саны:* 746,6 мыңадам

Қазақстан мемлекетімен шекеаралас мемлекеттер.

1. *Ресей –* **7591**  *шақырым*
2. *Қытай –* **1785** *шақырым*
3. *Қырғызстан –* ***980*** *шақырым*
4. *Өзбекстан –* ***2300*** *шақырым*
5. *Түркіменстан –* **428***шақырым*

**4 жүргізуші:***Ұлттыққұрамыжағынан: қазақтар — 53,4%,*

*орыстар — 30,0%, украиндар — 3,7%, немістер — 2,4%, ұйғырлар — 1,4%, корейлер (кәрістер) — 0,7%,*

*өзгеұлттар — 5,9%.*

 **Мұғалімнің сөзі:**Басында оқушыларымыз айтып кеткендей Ассамблея дегеміз не балалар? Ия дұрыс «Ассамблея- ұйым, мәдени орталық» деген сөз. Еліміз көп ұлтты болғандықтан Отанымыздің әр облысында ұлттар ассаблеялары құрылған. Осы туралы әрі қарай менің оқушыларым жалғастырып өтсе.

**5 жүргізуші:**Қазақстан Республикасының «Қазақстан халқы Ассамблеясы» туралы Заңы 2008 жылы 20 қазанда жарияланды.

 **МАЗМҰНЫ**

Осы Заң Қазақстан Республикасындағы мемлекеттік ұлттық саясатты іске асыруға, қоғамдық-саяси тұрақтылықты қамтамасыз етуге, мемлекеттік және қоғамның азаматтық институттарының этносаралық қатынастар саласындағы өзара іс-қимылының тиімділігін арттыруға бағытталған Қазақстан халқы Ассамблеясының мәртебесін, оны қалыптастыру мен жұмысын ұйымдастыру тәртібін айқындайды.

**Ассамблеяның мақсаты**

Ассамблеяның мақсаты қазақ халқының топтастырушы рөлін арқау ете отырып, қазақстандық патриотизм, Қазақстан халқының азаматтық және рухани-мәдени ортақтығы негізінде қазақстандық азаматтық бірдейлікті және бәсекеге қабілетті ұлтты қалыптастыру процесінде Қазақстан Республикасында этносаралық келісімді қамтамасыз ету болып табылады.

**6 жүргізуші:Ассамблеяның негізгі міндеттері:**

1) этносаралық қатынастар саласында мемлекеттік органдармен және азаматтық қоғам институттарымен тиімді өзара іс-қимылды қамтамасыз ету, қоғамда этносаралық келісімді және толеранттықты одан әрі нығайту үшін қолайлы жағдайлар жасау;
2) халық бірлігін нығайту, қазақстандық қоғамның негіз қалаушы құндылықтары бойынша қоғамдық келісімді қолдау және дамыту;
3) қоғамдағы экстремизмнің және радикализмнің көріністері мен адамның және азаматтың құқықтары мен бостандықтарына қысым жасауға бағытталған әрекеттерге қарсы тұруда мемлекеттік органдарға жәрдемдесу;
4) азаматтардың демократиялық нормаларға сүйенетін саяси-құқықтық мәдениетін қалыптастыру;
5) Ассамблеяның мақсаты мен міндеттеріне қол жеткізу үшін этномәдени және өзге де қоғамдық бірлестіктердің күш-жігерін біріктіруді қамтамасыз ету;
6) Қазақстан халқының ұлттық мәдениетін, тілдері мен дәстүрлерін өркендету, сақтау және дамыту болып табылады.

**1 жүргізуші:**Қазақстан халқы Ассамблеясы - 1995 жылғы 1 наурызда Қазақстан Республикасының Президентінің Жарлығымен Мемлекет басшысы жанындағы консультативті-кеңесші орган. Ел Президенті [Н.Ә. Назарбаев](http://kk.wikipedia.org/wiki/%D0%9D%D2%B1%D1%80%D1%81%D2%B1%D0%BB%D1%82%D0%B0%D0%BD_%D3%98%D0%B1%D1%96%D1%88%D2%B1%D0%BB%D1%8B_%D0%9D%D0%B0%D0%B7%D0%B0%D1%80%D0%B1%D0%B0%D0%B5%D0%B2) Қазақстан халқы Ассамблеясын құру идеясын алғаш рет [1992 жылы](http://kk.wikipedia.org/w/index.php?title=1992_%D0%B6%D1%8B%D0%BB%D1%8B&action=edit&redlink=1) Тәуелсіздіктің бірінші жылына арналған Қазақстан халқының бірінші форумында жариялады. Мұндай институтты құру қажеттілігі саяси тұрғыдан, сондай-ақ жаңадан құрылған, тәуелсіз, полиэтносты, поликонфессиялық мемлекеттің тұрақты дамуы тұрғысынан туындаған еді.

**2 жүргізуші:**Ассамблея қызметінің арқасында Қазақстанда этностық немесе діни ерекшелігіне қарамастан әрбір азаматтың Конституциямен кепілдік берілген азаматтық құқықтары мен еркіндігі толығымен қолданылатын этносаралық және конфессияаралық келісімнің айрықша үлгісі қалыптасты. Қазақстанның көпэтностық бай кеңістігінде сенім, келісім мен өзара түсіністік үлгісі орнады.

**3 жүргізуші:** Бүгінде республикада Қазақстан этностарының мәдениеттері, тілдері, дәстүрлерінің дамуына қажетті барлық жағдай жасалған. Этномәдени бірлестіктердің өзінің саны тұрақты өсуде, қазір олар 800-ден асады, оның ішінде 28-і республикалық. 15 тілде газет-журнал, 8 тілде радиобағдарламалар 7 тілде телебағдарламалар шығады.

**4 жүргізуші:**Білім беру толықтай өзбек, тәжік, ұйғыр және украин тілдерінде жүргізілетін 88 мектеп жұмыс істейді. 108 мектепте 22 этностың тілі жеке пән ретінде жүргізіледі. Осымен қатар, балалардан басқа үлкендер де 30 этнос тілдерін оқуға мүмкіндік алған 195 этно-білім беру кешендері, жексенбілік және лингвистикалық мектептер ашылды. Қазақ және орыс театрларын қоспағанда елімізде тағы төрт ұлттық – өзбек, ұйғыр, корей және неміс театрлары жұмыс істейді.

**5 жүргізуші:**Әр жыл сайын Қазақстан этностарының тілдерінде бірнеше ондаған жаңа кітаптар жарық көреді. Жыл сайынға халықтық мерекелер Наурыз, 1 мамыр – Қазақстан халқының бірлігі мерекесі, масленица, сабантой дәстүрге айналды.

**6 жүргізуші:**Қазақстан Республикасын мекен еткен 130 дан астам ұлт өкілі күні бүгінге дейін ынтымақтастыққа , бір үйдің баласындай тату- тәтті жарасымды тіршілік кешіп келеді. Жүзі басқа болғаны мен жүрегі бір, тілі басқа болғанымен тілегі бір, мақсат-мүддесі ортақ,бірлігі мықты,достығы берік ұлттар қазақ елінің салт-дәстүріне, ұлттық құндылықтарына құрметпен қарайды,сондай-ақ қазақ халқының қарапайымдылығы,қонақ-жайлылығы, бауырмалдылығы үшін ерекше бағалайды,бастысы – өздері қоныс тепкен Қазақстан жерінің барлық ұланымен ауыз бірлікте,туыс болуды көздейді.

 **Мұғалімнің сөзі:**Қаһарман,қас батырға дабылы сай,

Армаңға жетелейтін ағыны бай.

Мен сені қуанышпен қарсы аламын,

Ажарың ақ-шуақты, мамырым-ай.

Ынтымақ,бірлік,достық, татулық

Бабалардан қалған дәстүр айтулы

Түгелденіп төртеуіміз төрде тұр

Тәуелсіздік туы мәңгі тұғырлы

Ал енді құрметті оқушылар біз Сіздерді екі үлкен топқа бөлдік «Білімпаз» және «Білгірлер» тобы сабағымызды қорытынды кезеніне де келіп қалдық.

Әр топтан алдарыңызда тұрған тақырыптардан бір сұрақ таңдап аламыз. Әр сұраққа сәйкес балы бар осы сұраққа дұрыс жауап берілсе сол балды иеленесіздер. Ойынның шарты түсінікті шығар. Бірінші болып «Білімпаз» тобы бастасын. Барлықтарыңызға сәттілік.

Сабақтың сонында топтарды марапаттау.